Source: https://www.najpravo.sk/rady-a-vzory/vzory-rozhodnuti-sudu/uznesenia/z/zastavenie-exekucie-z-dovodu-nemajetnosti-57-ods-1-pism-h-ep.html
Timestamp: 2020-02-27 20:32:50+00:00

Document:
Zastavenie exekúcie z dôvodu nemajetnosti § 57 ods. 1 písm. h/ EP | Z | Najprávo.sk - najlepší právny poradca
3.2. 2011, 19:22 | najpravo.sk
Oprávnený je p o v i n n ý nahradiť súdnemu exekútorovi JUDr. Hermíne Malej trovy exekúcie vo výške 73,51 € v lehote troch dní od právoplatnosti tohto uznesenia.
Oprávnený podal súdnemu exekútorovi návrh na vykonanie exekúcie, ktorý tento spolu s exekučným titulom predložil súdu a požiadal o vydanie poverenia na vykonanie exekúcie. Súd exekútora poveril vykonaním exekúcie dňa 02. 09. 2009 poverením pod č.5487584987.
V priebehu exekučného konania exekútor podal na súd podnet na zastavenie exekúcie podľa § 57 ods. 1 písm. h/ Exekučného poriadku, a to z dôvodu nemajetnosti povinného. Oprávnený podaním zo dňa 02. 10. 2010 vyjadril súhlas so zastavením exekúcie.
Podľa § 57 ods. 1 písm. h) Exekučného poriadku exekúciu súd zastaví, ak majetok povinného nestačí ani na úhradu trov exekúcie.
Z predloženého spisového materiálu vyplýva, že exekútor vykonal úkony súvisiace so zisťovaním majetku povinného, pričom zistil jeho nemajetnosť. Vzhľadom k uvedenému preto súd exekúciu podľa ust. § 57 ods. 1 písm. h/ Exekučného poriadku zastavil.
Podľa § 203 ods. 2 prvá veta Exekučného poriadku ak sa exekúcia zastaví z dôvodu, že majetok povinného nestačí ani na úhradu trov exekúcie, znáša ich oprávnený.
Vzhľadom k tomu, že sa exekúcia zastavila z dôvodu, že majetok povinného nestačí ani na úhradu trov exekúcie, rozhodol súd podľa § 203 ods. 2 prvej vety Exekučného poriadku a zaviazal oprávneného na zaplatenie trov exekúcie vo výške 73,51 €. Trovy pozostávajú z odmeny vo výške 33,19 eur a z hotových výdavkov vo výške 40,32 € (poštovné výdavky a nákup kolku).
P o u č e n i e : Proti tomuto uzneseniu je možné podať odvolanie do 15 dní odo dňa jeho doručenia prostredníctvom tunajšieho súdu na Krajský súd v Banskej Bystrici.V odvolaní sa má popri všeobecných náležitostiach (§ 42 ods. 3 OSP) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.
V Hnúšti, dňa 18. októbra 2010
spotrebiteľská zmluva trovy konania premlčanie súdne poplatky dokazovanie dedenie dovolanie oslobodenie od súdnych poplatkov odvolanie exekúcia náhrada trov konania bezpodielové spoluvlastníctvo manželov judikatúra mediácia ochrana osobnosti spotrebiteľ náhrada škody úroky z omeškania podielové spoluvlastníctvo rekodifikácia
Návštev: 11857147 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin

References: § 57
 Súd 
 súd 
 § 57
 § 57
 súd 
 súd 
 § 57
 § 203
 súd 
 § 203
 súd